Diari Oficial de la Generalitat Valenciana


Sumari del DOGV 4668, del 13-01-2004 (2004/129)

Informació pública de la proposta de programa d'actuació integrada del sector Beties-Golf del Pla General d'Ordenació Urbana de Monòver.
----------------------------------------------------------------------------------------------------------------------------------------

### Dades del document

Número de DOGV
:   4668

Data del DOGV
:   13-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/129


Organisme emissor
:   Monte y Mar de Santa Pola, SL

Tipus de document
:   Anunci

Informació pública de la proposta de programa d'actuació integrada del sector Beties-Golf del Pla General d'Ordenació Urbana de Monòver. [2004/F129]
  
Mitjançant aquest edicte s'anuncia l'obertura d'un període d'informació pública de 20 dies, comptador des de l'endemà de la publicació en el Diari Oficial de la Generalitat Valenciana de la documentació pròpia de la proposta de programa d'actuació integrada del sector Beties-Golf del Pla General d'Ordenació Urbana de Monòver (Alacant), promogut per la mercantil Monte y Mar de Santa Pola, SL.
  
Aquesta documentació consisteix en:
  
1. Programa d'actuació integrada.
  
2. Pla parcial.
  
3. Homologació.
  
4. Avantprojecte d'urbanització.
  
5. Estudi d'impacte ambiental.
  
Aquesta documentació podrà examinar-se durant el període esmentat a la notaria de José María Navarrete Vallejo, a Monòver, carrer Major, número 103-baix, de dilluns a divendres, de 10.00 a 14.00 hores, així com a les dependències de l'Ajuntament de Monòver.
  
S'avisa que, dins del termini de 20 dies, comptadors des de la publicació del darrer anunci, qualsevol persona podrà comparéixer a la notaria abans esmentada per a obtenir una còpia de l'acta notarial de protocol·lització i presentar al·legacions i/o alternatives tècniques si desitgen competir amb l'exposada al públic. També podrà presentar-se a l'ajuntament per a consultar les actuacions derivades de la documentació depositada en aquest i presentar davant seu tant al·legacions com alternatives tècniques, juntament amb proposicions juridicoeconòmiques per a executar qualsevol de les alternatives. Tot això, segons el que disposen els articles 45, 46 i 48 de l'esmentada Llei Valenciana 6/1994, de 15 de novembre.
  
El termini de 20 dies indicat s'ampliarà en uns altres 20 dies, si en els 10 primers dies d'informació pública qualsevol interessat es compromet a formular una alternativa tècnica en competència, substancialment distinta a la que s'exposa.
  
Les proposicions juridicoeconòmiques abans esmentades es presentaran al Registre General de l'ajuntament en plica tancada, dins dels cinc dies hàbils següents a l'acabament del termini abans mencionat, amb la documentació establida en els apartats C) i D) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i l'adjudicació de la seua execució.
  
El present anunci compleix la funció de notificació mitjançant edictes, de conformitat amb el que s'establix en l'article 59.4 de la Llei 30/1992, respecte als propietaris de parcel·les desconeguts a efectes de notificació.
  
La relació de titulars afectats és la que a continuació s'allista, per si no fóra possible la notificació individualitzada a algú, i el present edicte servirà de publicació a tal efecte. També s'indiquen les referències cadastrals de les parcel·les desconegudes afectades per l'actuació:
  
Polígon 24
  
Referència cadastral Titular cadastral
  
81 Monte y Mar de Santa Pola, SL
  
674-608-612 Monte y Mar de Santa Pola, SL
  
152-153 Monte y Mar de Santa Pola, SL
  
017-284-025-255 Monte y Mar de Santa Pola, SL
  
732-308-786-939 Monte y Mar de Santa Pola, SL
  
165 Monte y Mar de Santa Pola, SL
  
147 (Enclavament) Emilio Martínez Guillén i Vicente Hernández
  
150 Luisa Verdú Rico
  
151 Francisca Campos Pérez
  
154 Joaquín Carbonell Sanchis
  
156 Enrique Deltell Iñiguez
  
163 (Enclavament) Germán Márquez González
  
243
  
 José Carlos Juan García
  
Polígon 25
  
Referència cadastral Titular cadastral
  
2 Monte y Mar de Santa Pola, SL
  
18-19 Monte y Mar de Santa Pola, SL
  
05-98-39-35-81 Monte y Mar de Santa Pola, SL
  
5001 Germans Escolano Vidal
  
1 Sierra Sana, SL
  
17 José Carlos Juan García
  
24 (Enclavament) Germans Escolano Vidal
  
Polígon 26
  
Referència cadastral Titular cadastral
  
48-49 Monte y Mar de Santa Pola, SL
  
50-51-52 Monte y Mar de Santa Pola, SL
  
28 Vicente Martí Gil
  
47 Alejandro Albert Cerdá
  
51 (Enclavament) Aurora Corbí Corbí
  
53 Desconegut
  
Polígon 27
  
Referència cadastral Titular cadastral
  
57 Monte y Mar de Santa Pola, SL